section_heading: Znanstveni rad
paragraph_text: Maksim Klarin osnivač je studija pomorstva u Zadru. Magistarski rad obranio je 1995. godine s temom "Nautički računi s međuzvjezdanim udaljenostima u sustavu astronomske navigacije". Doktorsku disertaciju "Prilog istraživanju zbrinjavanja balastnih voda tankera" obranio je 2006 godine. Bio je vanjski je suradnik na Visokoj pomorskoj školi Split, studij u Šibeniku od 1996. do 2000. Bio je voditelj i viši predavač studija pomorstva u Zadru (kao dislocirani studij Pomorskog fakulteta Rijeka) od 2000. do 2005. Vanjski je suradnik na Odjelu za pomorstvo Sveučilišta u Zadru. Član je osnivačkog vijeća Udruge kapetana duge plovidbe i poručnika trgovačke mornarice Zadar i vršitelj dužnosti predsjednika od 2007. Član je osnivačkog vijeća Zajednice udruga kapetana duge plovidbe Republike Hrvatske. Suradnik u projektu spomeničkog kompleksa Pozdrav Suncu (Spomenik Suncu) u Zadru. U profesora-savjetnika promoviran je 2001. godine. Stalni je član Znanstvenog vijeća za pomorstvo, Sekcije za morsko brodarstvo Hrvatske akademije znanosti i umjetnosti. Član je britanskog Royal Institute of Navigation (RIN).